ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3261/02

υποβολή: Margrietus van den Berg (PSE) προς την Επιτροπή

(19 Νοεμβρίου 2002)

Θέμα: Δυνατότητες επιβολής του κράτους δικαίου στην Ολλανδία

1. Γνωρίζει η Ευρωπαϊκή Επιτροπή ότι στην Ολλανδία πραγματοποιούνται 1,3 εκατομμύρια καταγγελίες εγκληματικών πράξεων και ότι από το σύνολο των καταγγελιών αυτών εκδικάζεται μόνο το 14,6 % ενώ ουδεμία έρευνα λαμβάνει χώρα για τα 2/3 εξ αυτών·

2. Θεωρεί η Επιτροπή ότι η Ολλανδία, με τον τρόπο αυτό θέτει σε κίνδυνο τόσο το περί δικαιοσύνης αίσθημα όσο και την ποιότητα του κράτους δικαίου που εφαρμόζει·

3. Συγκρίνοντας αυτή την κατάσταση με τα κριτήρια της Κοπεγχάγης τα οποία ισχύουν για τιςποψήφιες προς ένταξη χώρες, δεν σηματοδοτούν τα προαναφερθέντα γεγονότα σοβαρά προβλήματα για την ίδια την Ολλανδία·

4. Σε περίπτωση που θαπήρχε ένα ευρωπαϊκό σύμφωνο σταθερότητας στο δικαστικό τομέα, δεν θα έπρεπε να επιδειχθεί, ως προειδοποίηση, κίτρινη κάρτα στην Ολλανδία, και δεν θα έπρεπε ακόμα να πραγματοποιηθούν συνομιλίες μεταξύ της Ευρωπαϊκής Επιτροπής και της Ολλανδικής κυβέρνησης σχετικά με αυτά τα ανησυχητικά γεγονότα· και δεν θα έπρεπε, κατά συνέπεια, να διευρυνθούν δραστικά οι δυνατότητες επιβολής του κράτους δικαίου στην Ολλανδία·

Απάντηση του κ. Vitorino εξ ονόματος της Επιτροπής

(23 Δεκεμβρίου 2002)

1. Δεν αποτελεί καθήκον της Επιτροπής να γνωρίζει τις ακριβείς στατιστικές σχετικά με τα αδικήματα που διαπράττονται και τα εγκλήματα που εκδικάζονται στα κράτη μέλη ούτε τις αποφάσεις των εθνικών αστυνομικών δυνάμεων να μη διερευνήσουν αδικήματα που τους γνωστοποιούνται. Αυτό προκύπτει από το άρθρο 33 (πρώην άρθρο Κ.5) της συνθήκης για την Ευρωπαϊκή Ένωση, το οποίο προβλέπει: Ο παρών τίτλος δεν θίγει την άσκηση των αρμοδιοτήτων που εμπίπτουν στα κράτη μέλη για την τήρηση της δημόσιας τάξης και τη διαφύλαξη της εσωτερικής ασφάλειας.

2. Σύμφωνα με το προαναφερθέν άρθρο 33 της συνθήκης για την Ευρωπαϊκή Ένωση, ακόμα και ανποτεθεί ότι οι στατιστικές αυτές είναι ακριβείς, αποτελεί εξ ολοκλήρου ζήτημα των αρχών των Κάτω Χωρών.

3. Η συνθήκη για την Ευρωπαϊκή Ένωση απαιτεί από τα κράτη μέρη να σέβονται τα θεμελιώδη δικαιώματα (άρθρο 6) και προβλέπει κυρώσεις στις περιπτώσεις που διαπιστώνεται η παραβίαση τηςποχρέωσης αυτής από ένα κράτος μέλος (άρθρο 7). Το γεγονός ότι δεν έχει ζητηθεί η διενέργεια έρευνας σχετικά με τις Κάτω Χώρες σημαίνει ότι οι Κάτω Χώρες δεν έχουν εκ πρώτης όψεως παραβεί τηνποχρέωση σεβασμού των θεμελιωδών δικαιωμάτων.

4. Το μέρος αυτό της ερώτησης είναι καθαράποθετικό, δεδομένου ότι δενπάρχει ευρωπαϊκό δικαστικό σύμφωνο σταθερότητας. Η Επιτροπή καλείται να επικρίνει το σύστημα απονομής της δικαιοσύνης ενός κράτους μέλους, πράγμα το οποίο δεν είναι σκόπιμο. Ο ρόλος της Επιτροπής δεν είναι να επεμβαίνει στις περιπτώσεις αυτές. Το Αξιότιμο Μέλος του Κοινοβουλίου θα πρέπει να αναφέρει το ζήτημα απευθείας στις αρμόδιες αρχές των Κάτω Χωρών.
ΓΡΑΠΤΗ ΕΡΩΤΗΣΗ E-3583/02

υποβολή: Camilo Nogueira Romn (Verts/ALE) προς το Συμβούλιο

(13 Δεκεμβρίου 2002)

Θέμα: Εκτίμηση του οικονομικού κόστους που προκάλεσε η καταστροφή του Exxon Valdez στα ανοικτά των ακτών της Αλάσκας και προβλέψεις σχετικά με την καταστροφή του Πρεστίζ στα ανοικτά των ακτών της Γαλικίας

Το οικονομικό κόστος που προκάλεσε η καταστροφή του Exxon Valdez στα ανοικτά των ακτών της Αλάσκας, σύμφωνα με τις ευθύνες που καταλογίζουν οι ΗΠΑ στην εταιρία Exxon, ανέρχεται σε 1 δισ. δολάρια για ζημιές που προκλήθηκαν στο φυσικό πλούτο, ποσό στο οποίο πρέπει να προστεθούν άλλα 2 δισ. δολάρια για την απορρύπανση και άλλα θέματα. Δεδομένου ότι η έκταση της καταστροφής του Πρεστίζ στα ανοικτά των ακτών της Γαλικίας είναι μεγαλύτερη αυτής του Exxon Valdez, ποιες είναι οι προβλέψεις του Συμβουλίου για τη Γαλικία·

Κοινή απάντησηστις γραπτές ερωτήσεις E-3563/02, E-3581/02, E-3582/02, E-3583/02,E-3584/02, E-3587/02, E-3589/02, E-3625/02 και E-3761/02

(5 και 6 Μαΐου 2003)

Το Συμβούλιο καλεί τους αξιότιμους κκ. βουλευτές να ανατρέξουν στη δήλωση στην οποία προέβη η Προεδρία εξ ονόματος του Συμβουλίου κατά την ολομέλεια του Δεκεμβρίου 2002 του Ευρωπαϊκού Κοινοβουλίου, όπου θίγονται όλα τα σημεία στα οποία αναφέρονται στις ερωτήσεις τους. Ομοίως, το Συμβούλιο παραπέμπει τους αξιότιμους κκ. βουλευτές στις απαντήσεις που έδωσε στις ερωτήσεις Η-833/02, Η-839/02, Η-847/02 και Η-871/02, των κκ. M. Josu Ortuondo Larrea, M. Manuel Medina Ortega, M. Camilo Nogueira Romn και M. John Cushnahan αντίστοιχα, κατά την ώρα των ερωτήσεων της 15ης Ιανουαρίου 2003 στο Στρασβούργο.
ΓΡΑΠΤΗ ΕΡΩΤΗΣΗ E-3885/02

υποβολή: Konstantinos Hatzidakis (PPE-DE) προς την Επιτροπή

(13 Ιανουαρίου 2003)

Θέμα: Απορρόφηση των κοινοτικών κονδυλίων στα κράτη μέλη της ΕΕ στο τέλος του 2002

Μπορεί να με πληροφορήσει η Επιτροπή ποιό είναι το ύψος των δεσμεύσεων και πραγματοποιηθεισών δαπανών ως το τέλος του 2002 στα Κοινοτικά Πλαίσια Στήριξης κάθε κράτους μέλους της ΕΕ·

Απάντηση της κας Schreyer εξ ονόματος της Επιτροπής

(21 Φεβρουαρίου 2003)

Οι πληροφορίες που ζητήθηκαν αναγράφονται στον πίνακα που απεστάλη απευθείας στο αξιότιμο μέλος του Κοινοβουλίου καθώς και στη Γενική Γραμματεία του Κοινοβουλίου. Σημειώνεται ότι στην περίπτωση της κοινοτικής πρωτοβουλίας Interreg το ποσό των πληρωμών ανά κράτος μέλος δεν μπορεί να συγκριθεί με το ποσό που έχει προγραμματισθεί ανά χώρα (στήλη πιστώσεων) διότι οι πληρωμές, στην κοινοτική λογιστική, γίνονται στη χώρα που συντονίζει τα προγράμματα. Για αυτό το λόγο στον πίνακα δεν περιλαμβάνονται λεπτομέρειες ανά κράτος μέλος εν αντιθέσει με άλλες κοινοτικές πρωτοβουλίες.
ΓΡΑΠΤΗ ΕΡΩΤΗΣΗ E-3403/02

υποβολή: Camilo Nogueira Romn (Verts/ALE),Jos Mendiluce Pereiro (PSE) και Daniel Cohn-Bendit (Verts/ALE) προς το Συμβούλιο

(29 Νοεμβρίου 2002)

Θέμα: Η οικολογική καταστροφή που προκλήθηκε από το ναυάγιο του πετρελαιοφόρου Prestige

Στις 13 Νοεμβρίου ε. έ., στο πετρελαιοφόρο Prestige σημειώθηκε σοβαρό ατύχημα όταν έπλεε κοντά στις ακτές της Γαλικίας.

Από την διαρροή πετρελαίου που ακολούθησε, και ίσως συνεχίζεται ακόμα, η Ισπανία και η Ευρώπη βρίσκονται αντιμέτωπες με μιά σοβαρή οικολογική, κοινωνική και οικονομική καταστροφή.

Λόγω παρόμοιων ατυχημάτων (ναυάγια των πλοίων Urquiola το 1976, Amoco Cadiz το 1978, Cason το 1987, Aegean Sea το 1992, Braer το 1993, Sea Empress το 1996 και Erika το 1999) η Ευρωπαϊκή Ένωση έχει εγκρίνει πολλά κείμενα για τα γεγονότα αυτά. Εν τούτοις, όπως δείχνουν όλα, οι έλεγχοι που έχουν επιβληθεί στις μεταφορές πετρελαίου διά θαλάσσης δεν διασφαλίζουν επαρκή προστασία.

Ποιά μέτρα σκέπτεται να λάβει το Συμβούλιο κατόπιν της καταστροφής του Prestige για την ασφάλεια στη θάλασσα και τις επιπτώσεις από την διαρροή αργού πετρελαίου όσον αφορά το περιβάλλον, την οικονομία και τις πληγείσες κοινότητες·

Κοινή απάντησηστις γραπτές ερωτήσεις E-3282/02, E-3403/02 και Ε-3438/02

(13 Μαΐου 2003)

Το Συμβούλιοπενθυμίζει στους Αξιότιμους κ.κ. Βουλευτές ότι του παρασχέθηκε ήδη η ευκαιρία, κατά τη σύνοδο ολομελείας του Δεκεμβρίου 2002, στο Στρασβούργο, καθώς και κατά την Ώρα των Ερωτήσεων του Ιανουαρίου 2003, να κάνει έναν πλήρη απολογισμό και μια πλήρη παρουσίαση της θέσης και των προθέσεών του ως προς το θέμα των διά θαλάσσης μεταφορών επικίνδυνων προϊόντων.

Ως εκ τούτου, το Συμβούλιο παραπέμπει τους Αξιότιμους κ.κ. Βουλευτές στα συμπεράσματα που αυτό ενέκρινε κατά τη διάρκεια των συνόδων της 6ης και της 9ης Δεκεμβρίου 2002, καθώς και σε εκείνα τα οποία εγκρίθηκαν από το Ευρωπαϊκό Συμβούλιο κατά την οικεία σύνοδο της 12ης και 13ης Δεκεμβρίου 2002, στην Κοπεγχάγη.

Το Συμβούλιο έκτοτε έχει αρχίσει την εξέταση μιας πρότασης κανονισμού που τουποβλήθηκε από την Επιτροπή με αντικείμενο την ταχύτερη απόσυρση των συμβατικών πετρελαιοφόρων και την απαγόρευση στα συμβατικά πετρελαιοφόρα να μεταφέρουν βαρύ πετρέλαιο στους λιμένες της Ευρωπαϊκής Ένωσης.

Πέραν τούτου, το Συμβούλιοπενθυμίζει ότι το Ευρωπαϊκό Συμβούλιο έχει εκφράσει την ικανοποίησή του για τη δράση που έχει αναλάβει η Επιτροπή προκειμένου οι οικονομικές, οι κοινωνικές και οι περιβαλλοντικές συνέπειες του ναυαγίου του πετρελαιοφόρου Prestige να αντιμετωπιστούν στο πλαίσιο των σημερινών δημοσιονομικών προοπτικών, καθώς και για την πρόθεσή της να εξετάσει την ανάγκη λήψης νέων ειδικών μέτρων. Από αυτήν την άποψη, θα εξεταστούν επίσης τα ζητήματα αστικής ευθύνης και των ανάλογων κυρώσεων. Έχει προβλεφθεί, εν προκειμένω, τα ζητήματα αυτά να εξεταστούν κατά τη σύνοδο του προσεχούς Μαρτίου, με βάση σχετική έκθεση της Επιτροπής.
ΓΡΑΠΤΗ ΕΡΩΤΗΣΗ P-3271/02

υποβολή: Salvador Jov Peres (GUE/NGL) προς την Επιτροπή

(12 Νοεμβρίου 2002)

Θέμα: Πληρωμές του ΕΓΤΠΕ-Εγγυήσεων για την μεταποιημένη τομάτα

Ποιές ήταν οι πληρωμές του ΕΓΤΠΕ-Εγγυήσεωνπό τη μορφή ενίσχυσης για την μεταποιημένη τομάτα (θέση B1-1511) ανά κράτος μέλος, κατά τη διάρκεια των πέντε τελευταίων καλλιεργητικών περιόδων (όχι οικονομικών ετών)·

Απάντηση του κ. Fischler εξ ονόματος της Επιτροπής

(3 Δεκεμβρίου 2002)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού πίνακα που περιέχει τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-3528/02

υποβολή: Amalia Sartori (PPE-DE) προς το Συμβούλιο

(10 Δεκεμβρίου 2002)

Θέμα: Έμμεση χρηματοδότηση προς την κυβέρνηση της Βιρμανίας

Η διεθνής εταιρία British American Tobacco, η οποία δρα στον τομέα του καπνού με έδρα το Λονδίνο, αποτελεί έναν από τους μείζονες επενδυτές του ΗΒ στη Βιρμανία (Myanmar). Η εταιρία αυτή ελέγχει την εταιρία Rothmans η οποία με τη σειρά της είναι μεικτή επιχείρηση με συμμετοχή 40/60 % με την Economic Holding Myanmar, μία εταιρία που ανήκει στη στρατιωτική κυβέρνηση, γνωστή για τις συνεχιζόμενες καταπατήσεις των ανθρωπίνων δικαιωμάτων. Από το 1962πάρχει στρατιωτική δικτατορία στη Βιρμανία η οποία είναιπεύθυνη για βασανισμούς, κακομεταχείριση, φυλάκιση, καταναγκαστικά έργα, ακόμη και τον θάνατο ενός εντυπωσιακά μεγάλου αριθμού ανδρών, γυναικών και παιδιών.

Η Βιρμανία είναι επίσης η χώρα με το μεγαλύτερο αριθμό ανήλικων στρατιωτών στον κόσμο.

Η British American Tobacco, μέσω των επενδύσεών της, γίνεται συνεργός του δικτατορικού καθεστώτος ενισχύοντάς το και συμβάλλοντας στο να παραμένει στην εξουσία.

Τι μέτρα προτίθεται να λάβει το Συμβούλιο έναντι αυτής της οικονομικής στήριξης προς ένα καθεστώς που κρίνεται από ολόκληρο τον κόσμο ως ένοχο για εγκλήματα κατά της ανθρωπότητας, μία οικονομική στήριξη που αφορά κράτος μέλος και, ως εκ τούτου ολόκληρη την Ευρωπαϊκή Ένωση·

Απάντηση

(5 και 6 Μαΐου 2003)

1. Από το 1996, το Συμβούλιο έχει εκδώσει πολλές κοινές θέσεις σχετικά με τη Βιρμανία. Πρόκειται ουσιαστικά για την Κοινή Θέση 96/635/ΚΕΠΠΑ της 28ης Οκτωβρίου 1996(1) η οποία παρατάθηκε και τροποποιήθηκε με την Κοινή Θέση 2000/346/ΚΕΠΠΑ της 26ης Απριλίου 2000(2) και την Κοινή Θέση 2002/831/ΚΕΠΠΑ της 21ης Οκτωβρίου 2002(3).

Η ισχύουσα Κοινή Θέση 2002/831/ΚΕΠΠΑ, του Συμβουλίου της 21ης Οκτωβρίου 2002, προβλέπει σειρά ειδικών κυρώσεων κατά του Βιρμανικού καθεστώτος, μεταξύ των οποίων είναι η απαγόρευση χορήγησης θεώρησης και η δέσμευση περιουσιακών στοιχείων των σημερινών και των τέως μελών της βιρμανικής κυβέρνησης, μελών του Κρατικού Συμβουλίου Ειρήνης και Ανάπτυξης, τέως μελών του SLORC, καιψηλόβαθμων στρατιωτικών.

2. Ωστόσο, το Συμβούλιο δεν έχει λάβει θέση όσον αφορά ενδεχόμενες επενδύσεις ευρωπαϊκών επιχειρήσεων στη Βιρμανία, ούτε έχει συζητήσει το συγκεκριμένο θέμα της κοινοπραξίας Economic Holding Myanmar.

(1) ΕΕ L 287 της 8.11.1996, σ. 1 και 2.

(2) ΕΕ L 122 της 24.5.2000, σ. 1-5.

(3) ΕΕ L 285 της 23.10.2002 σ. 7-11.
ΓΡΑΠΤΗ ΕΡΩΤΗΣΗ P-3218/02

υποβολή: Marianne Eriksson (GUE/NGL) προς το Συμβούλιο

(7 Νοεμβρίου 2002)

Θέμα: Θεώρηση εισόδου στην ΕΕ για ρώσους πολίτες

Το Σεπτέμβριο του 2002 προσκάλεσα τρεις γυναίκες που εργάζονται σε κέντρο αντιμετώπισης κρίσεων στο Murmansk να συμμετάσχουν σε διάσκεψη του Ευρωπαϊκού Κοινοβουλίου για την εμπορία γυναικών και την πορνεία στις 9-10 Οκτωβρίου. Σε συνομιλίες που είχα με βέλγους διπλωμάτες στη Μόσχα και την Αγία Πετρούπολη σχετικά με τη δυνατότητα χορήγησης θεώρησης στις τρεις γυναίκες, μου έδωσαν όλοι διαφορετικές απαντήσεις, κατέστη ωστόσο σαφές ότι οι Ρωσίδες έπρεπε να μεταβούν στη Μόσχα με το πρωτότυπο της πρόσκλησής μου και ακόμη και τότε δεν ήταν σίγουρο ότι θα μπορούσαν να λάβουν θεώρηση. Μίλησα ακόμη και με τη σουηδικήπηρεσία θεωρήσεων για το ενδεχόμενο μεταφοράς των τριών γυναικών αεροπορικώς μέσω της Σουηδίας, ωστόσο πληροφορήθηκα ότι δεν αρκούσε να τους χορηγηθεί θεώρηση για τη Σουηδία και στη συνέχεια να συνεχίσουν το ταξίδι τους για το Βέλγιο (συμφωνία του Σένγκεν) επειδή χρειάζονται διαφορετικές

θεωρήσεις για κάθε μεμονωμένο κράτος της ΕΕ. Κατά την άποψή μου, είναι αξιοσημείωτο το γεγονός ότι είναι εύκολη η παράνομη είσοδος 500 000 ατόμων ετησίως με σκοπό τη σεξουαλική εκμετάλλευση αλλά είναι εντελώς αδύνατο να προσκληθούν τρία άτομα να μιλήσουν για το εν λόγω φαινόμενο.

Η ερώτησή μου είναι η εξής: θα χρειαστεί να έρθω σε επαφή με κυκλώματα παράνομης διακίνησης για να μπορέσω να καλέσω ρώσους πολίτες στο Ευρωπαϊκό Κοινοβούλιο και γιατί η συμφωνία του Σένγκεν δεν ισχύει για τους ρώσους πολίτες·

Απάντηση

(5 και 6 Μαΐου 2003)

Το Συμβούλιο πληροφορεί την αξιότιμο βουλευτή του Κοινοβουλίου ότι δεν έχει αρμοδιότητα να αποφανθεί για συγκεκριμένες περιπτώσεις εξέτασης αιτήσεων θεώρησης εισόδων από τις αντιπροσωπίες των κρατών μελών στο εξωτερικό.

Οι αποφάσεις χορήγησης ατομικών θεωρήσεων εισόδου για διαμονή μικρής διάρκειας λαμβάνονται από τα κράτη μέλη που δεσμεύονται από τις σχετικές διατάξεις του κεκτημένου του Σένγκεν, κατά περίπτωση, και σύμφωνα με τους κανόνες της Σύμβασης Σένγκεν και τις κοινές προξενικές Εγκυκλίους. Σύμφωνα με τις διατάξεις αυτές, η αρμόδια στο εξωτερικό αντιπροσωπία είναι πάντοτε αυτή του κράτους μέλους στο έδαφος του οποίου πρέπει να πραγματοποιηθεί το ουσιαστικό αντικείμενο του ταξιδιού. Μια θεώρηση που χορηγείται με αυτόν τον τρόπο δίνει στο πρόσωπο που την έλαβε το δικαίωμα να κυκλοφορεί ελεύθερα, κατά τη διάρκεια της θεώρησης, στο έδαφος όλων των κρατών μελών που εφαρμόζουν πλήρως τη Σύμβαση Σένγκεν, εκτός εάν πρόκειται για μια λεγόμενη εδαφικώς περιορισμένη θεώρηση εισόδου.
ΓΡΑΠΤΗ ΕΡΩΤΗΣΗ E-3836/02

υποβολή: Anna Terrn i Cus (PSE) προς την Επιτροπή

(9 Ιανουαρίου 2003)

Θέμα: Εκτέλεση πιστώσεων στην Καταλονία μεταξύ 2000 και 2002

Ποια ήταν η κατάσταση της εκτέλεσης των πιστώσεωνποχρεώσεων και των πιστώσεων πληρωμών κατά τα οικονομικά έτη 2000, 2001 και 2002 τα οποία αντιστοιχούν στα διαρθρωτικά ταμεία, στο Ταμείο Συνοχής και στις κοινοτικές πρωτοβουλίες στην Καταλονία·

Απάντηση του κ. Barnier εξ ονόματος της Επιτροπής

(25 Φεβρουαρίου 2003)

Το Αξιότιμο Μέλος του Κοινοβουλίου μπορεί να ανατρέξει στον παρακάτω πίνακα σχετικά με την εκτέλεση, για την Καταλωνία, των πιστώσεωνποχρεώσεων και των πιστώσεων πληρωμών, εκφρασμένων σε εκατομμύρια ευρώ, κατά τη διάρκεια των ετών 2000, 2001 και 2002, που αντιστοιχούν στα Διαρθρωτικά Ταμεία (συμπεριλαμβανομένων των κοινοτικών πρωτοβουλιών (ΚΠ)) και του Ταμείου Συνοχής.

>ΚΤΜ ΟΠΝΒΧΒ>

Όσον αφορά τα πολυπεριφερειακά προγράμματα και πρωτοβουλίες καθώς και τα έργα που συγχρηματοδοτούνται από το Ταμείο Συνοχής για τα έργα που εγκρίθηκαν κατά την περίοδο 1994-1999, η Επιτροπή δεν διαθέτει χωριστά στοιχεία για κάθε περιφέρεια.
ΓΡΑΠΤΗ ΕΡΩΤΗΣΗ E-2169/02

υποβολή: Jaime Valdivielso de Cu (PPE-DE) προς την Επιτροπή

(18 Ιουλίου 2002)

Θέμα: Διεύρυνση

Προσφάτως, η Ένωση Βιομηχανιών της Ευρωπαϊκής Κοινότητας (UNICE) έκρουσε τον κώδωνα του κινδύνου όσον αφορά στους αργούς ρυθμούς των διοικητικώνπηρεσιών ορισμένων κρατών-μελών. Παρατηρούνται επίσης ενίοτε στις χώρες αυτές κρούσματα διαφθοράς.

Η κατάσταση αυτή δυσχεραίνει στην πράξη την είσοδο και εγκατάσταση επιχειρήσεων των χωρών της Ευρωπαϊκής Ένωσης.

Ποια μέτρα έχει προβλέψει η Γενική Διεύθυνση Διεύρυνσης για την αντιμετώπιση αυτής της κατάστασης·

Εχειπολογιστεί η οικονομική ζημία που μπορούν να προκαλέσουν αυτά τα τεχνικά εμπόδια·

Απάντηση του κ. Verheugen εξ ονόματος της Επιτροπής

(12 Σεπτεμβρίου 2002)

Όπως φαίνεται από την περιοδική έκθεση της Επιτροπής σχετικά με την πορεία προς την προσχώρηση στιςποψήφιες χώρες, τα προβλήματα που ανέφερε το Αξιότιμο Μέλος είναι γνωστά στην Επιτροπή. Τα στοιχεία που παρέσχε η UNICE, καθώς και άλλες ανεξάρτητες πηγές, είναι πολύ χρήσιμα και εκτιμήθηκαν δεόντως.

Τα προβλήματα που αφορούν διοικητικές ελλείψεις επισημάνθηκαν από την Επιτροπή ήδη από την αρχή της συνεργασίας της με τιςποψήφιες χώρες. Πολλά έργα στο πλαίσιο του PHARE σε όλες τιςποψήφιες χώρες έχουν ως στόχο την ενίσχυση της ικανότητας της δημόσιας διοίκησης. Πράγματι, σήμερα αυτός είναι ο βασικός στόχος του PHARE, και περιλαμβάνει ειδικά προγράμματα

για την καταπολέμηση της διαφθοράς. Οι προσπάθειες αυτές συνεχίζονται στο πλαίσιο των προγραμμάτων PHARE που επί του παρόντος βρίσκονται στο στάδιο της εκτέλεσης, και μελετάται η εφαρμογή και άλλων έργων. Ωστόσο, πρέπει να γίνει αντιληπτό ότι τη βασική ευθύνη στον τομέα αυτό φέρουν κατάρχάς οι ίδιες οι χώρες.

Η Επιτροπή δεν έχει εκπονήσει μέχρι σήμερα ποσοτική μελέτη των οικονομικών ζημιών που απορρέουν από τα εμπόδια αυτά, για τηνπερκέραση των οποίων λαμβάνονται διάφορα μέτρα.
ΓΡΑΠΤΗ ΕΡΩΤΗΣΗ E-3208/02

υποβολή: Kathleen Van Brempt (PSE) προς την Επιτροπή

(12 Νοεμβρίου 2002)

Θέμα: Ψηφοφορία μέσω του Διαδικτύου

Μπορεί η Επιτροπή να αναφέρει ποιους στόχους επιθυμεί να επιτύχει διοργανώνοντας εκλογές μέσω του Διαδικτύου·

Πότε θα είναι σε θέση όλοι οι πολίτες να ψηφίζουν στις ευρωπαϊκές εκλογές μέσω του Διαδικτύου·

Έχουν άραγε προγραμματιστεί δοκιμαστικά σχέδια για το 2004· Εάν ναι, πού·

Χρηματοδοτεί άραγε η Επιτροπή τα σχέδια αυτά· Εάν ναι, σε ποιο ποσό ανέρχεται η χρηματοδότηση αυτή·

Απάντηση του κ. Vitorino εξ ονόματος της Επιτροπής

(23 Δεκεμβρίου 2002)

Η ερώτηση του αξιότιμου μέλους του Κοινοβουλίου αφορά την ψηφοφορία μέσω Διαδικτύου στις εκλογές για το Κοινοβούλιο. Οι μέθοδοι ψηφοφορίας, όπως αυτή μέσω Διαδικτύου, αποτελούν μέρος των εκλογικών διαδικασιών οι οποίες, σύμφωνα με το άρθρο 7 παράγραφος 2 της πράξης του 1996(1), διέπονται από τις εθνικές διατάξεις που ισχύουν σε κάθε κράτος μέλος. Η αρχή αυτή δεν έχει μεταβληθεί, όπως επιβεβαιώνεται και στην πρόσφατη απόφαση του 2002/772/ΕΚ του Συμβουλίου με την οποία τροποποιείται η πράξη του 1976(2).

Ως εκ τούτου, εναπόκειται στα κράτη μέλη να αποφασίσουν κατά πόσον θα καθιερώσουν μηχανισμούς εκλογής μέσω του Διαδικτύου για τις κοινοβουλευτικές εκλογές.

Σε ορισμένα κράτη μέλη εφαρμόστηκαν ορισμένα πρότυπα πειραματικά σχέδια πολυκαναλικής και ηλεκτρονικής ψηφοφορίας. Για παράδειγμα,πήρχε δυνατότητα ψηφοφορίας μέσω Διαδικτύου για την εκλογή ορισμένων τοπικών αρχών το Μάιο του 2002 στο Ηνωμένο Βασίλειο. Ωστόσο, η Επιτροπή δεν γνωρίζει επί του παρόντος κανένα κράτος μέλος ήποψήφια χώρα της οποίας οι πολίτες θα μπορούν να συμμετάσχουν στις προσεχείς εκλογές του Κοινοβουλίου, που θα εφαρμόσουν πιλοτικά σχέδια για ηλεκτρονική ψηφοφορία στις εκλογές του Κοινοβουλίου τον Ιούνιο του 2004.

Στο πλαίσιο του προγράμματος για τις τεχνολογίες της κοινωνίας της πληροφορίας (ΤΚΠ) του 5ου προγράμματος πλαισίου, η Επιτροπήποστηρίζει σχέδια έρευνας και τεχνολογικής ανάπτυξης (ΕΤΑ) για την ηλεκτρονική δημοκρατία, όπου περιλαμβάνεται και η ψηφοφορία σε ανοικτή γραμμή (on-line). Τα σχέδια ΕΤΑ που αφορούν το θέμα της ψηφοφορίας σε ανοικτή γραμμή περιλαμβάνουν τη κυβερνοψήφο (ένα πρωτοποριακό σύστημα ηλεκτρονικής ψηφοφορίας μέσω τερματικών του Διαδικτύου και κινητών τηλεφώνων), το Ε-POLL (ένα ηλεκτρονικό σύστημα ψήφου για εξ αποστάσεως ψηφοφορίες), και το EURO-CITI (πλατφόρμα ευρωπαϊκών πόλεων γιαπηρεσίες συναλλαγών σε ανοικτή γραμμή). Ένα συνοδευτικό μέτρο με την ονομασία EVE (πρακτικές αξιολόγησης και τεχνολογίες επικύρωσης στην ηλεκτρονική δημοκρατία και την ηλεκτρονική ψηφοφορία) που αποσκοπεί στην αξιοποίηση μεμονωμένων προσπαθειών προς όφελος όλων στον τομέα της ηλεκτρονικής δημοκρατίας.

(1) Πράξη της 20ης Σεπτεμβρίου 1976 σχετικά με την εκλογή των αντιπροσώπων στο Ευρωπαϊκό Κοινοβούλιο με άμεση καθολική ψηφοφορία, που είναι προσαρτημένη στην απόφαση 76/787/ΕΚΑΧ, ΕΟΚ, Ευρατόμ, ΕΕ L 278 της 8.10.1976.

(2) Απόφαση 2002/772/ΕΚ, Ευρατόμ της 25ης Ιουνίου και της 23ης Σεπτεμβρίου 2002 για την τροποποίηση της πράξης εκλογής των αντιπροσώπων στο Ευρωπαϊκό Κοινοβούλιο με άμεση καθολική ψηφοφορία, ΕΕ L 283 της 21.10.2002.
ΓΡΑΠΤΗ ΕΡΩΤΗΣΗ E-3798/02

υποβολή: Christos Folias (PPE-DE) προς την Επιτροπή

(7 Ιανουαρίου 2003)

Θέμα: Πορείαλοποίησης Γ' ΚΠΣ

Ήδη τελείωσε και ο τρίτος χρόνος εφαρμογής του Γ' ΚΠΣ για την Ελλάδα.

Ποια η απορρόφηση από την Ελλάδα, μέχρι σήμερα, των Επιχειρησιακών Προγραμμάτων του Εθνικού σκέλους του ΚΠΣ και ποια αυτή των περιφερειακών, ανά περιφέρεια·

Και επιπλέον, πιο συγκεκριμένα, ποια η απορρόφηση των προγραμμάτων ανταγωνιστικότητας, της κοινωνίας της πληροφορίας, της αλιείας, του προγράμματος εκσυγχρονισμού των ελληνικών σιδηροδρόμων, και του ευρωπαϊκού κοινωνικού ταμείου — εθνικό σκέλος·

Είναι ικανοποιημένη η Επιτροπή από την μέχρι τώρα πορείαλοποίησης του Γ' ΚΠΣ εκ μέρους της ελληνικής δημόσιας διοίκησης· Σε ποιο βαθμό και τι κατά την γνώμη της πρέπει να κάνει η ελληνική κυβέρνηση για την καλύτερηλοποίηση του ΚΠΣ·

Απάντηση του κ. Barnier εξ ονόματος της Επιτροπής

(12 Φεβρουαρίου 2003)

Από το Αξιότιμο Μέλος του Κοινοβουλίου ζητείται να λάβει γνώση του πίνακα που του αποστέλλεται κατευθείαν και ο οποίος διαβιβάζεται και στη Γραμματεία του Κοινοβουλίου. Ο πίνακας αυτός περιέχει ακριβή δεδομένα σχετικά με την πρόοδο των επιχειρησιακών προγραμμάτων εθνικού χαρακτήρα και περιφερειακών προγραμμάτων του κοινοτικού πλαισίου στήριξης για την Ελλάδα.

Ο βαθμός στον οποίο η Επιτροπή είναι ικανοποιημένη όσον αφορά την εφαρμογή του τρίτου κοινοτικού πλαισίου στήριξης στην Ελλάδα καθώς και τα μέτρα που θα ήταν δυνατόν να δώσουν τη δυνατότητα βελτίωσης της εφαρμογής αυτής θα εξαρτηθούν από τα αποτελέσματα της ενδιάμεσης αξιολόγησης που θα πραγματοποιηθεί πριν από το τέλος του έτους 2003, σύμφωνα με τις διατάξεις του άρθρου 42 του κανονισμού σχετικά με τις γενικές διατάξεις για τα Διαρθρωτικά Ταμεία(1).

(1) Κανονισμός (ΕΚ) αριθ. 1260/1999 του Συμβουλίου, της 21ης Ιουνίου 1999, περί των γενικών διατάξεων για τα Διαρθρωτικά Ταμεία.